open-index/open-wikipedia-markdown huggingface dataset:
אשמון (עיר)

**אשמון** (בערבית: **أشمون**; בערבית מצרית: **اشمون**) היא עיר עתיקה במחוז אל-מנופיה שבצפון מצרים. העיר מרוחקת כ-40 ק"מ צפון-מערבית לבירה קהיר. על פי אומדן רשמי מתאריך 1 ביולי 2023, התגוררו באשמון 129,144 בני אדם.

ההיסטוריונים חלוקים ביניהם לגבי משמעות המילה אשמון, יש אומרים שאשמון פירושו ארץ הירח, ויש אומרים שפירושו ארץ האל הנסתר הגדול ביותר (ארץ אלוהים).

## הערות שוליים

קטגוריה:מצרים: ערים
פסקל בוורלי רנדולף

**פסקל בוורלי רנדולף** (8 באוקטובר 1825 – 29 ביולי 1875) היה רופא, מיסטיקן, סופר, מדיום ואדם שחור חופשי. על פי ארתור אדואר וייט, היה רנדולף ממייסדי מסדר צלב הוורד המודרני הראשון בארצות הברית.

## חייו
### שנים ראשונות
רנדולף נולד ב-8 באוקטובר 1825, בעיר ניו יורק. אביו היה ויליאם בוורלי רנדולף, ואמו הייתה פלורה בוורלי.

הוא היה צאצא לוויליאם רנדולף (1650-1711), פוליטיקאי אנגלי ובעל אחוזה בווירג'יניה. 

בגיל 15, לאחר פטירת אימו נותר ללא אמצעים כלכליים, אז החל רנדולף לעסוק בתחום הימאות, אך לאחר 5 שנים הוא נאלץ לעזוב את העיסוק הזה בעקבות תאונה.

כנער וצעיר, רנדולף נסע הרבה, בשל עבודתו על סיפון ספינות מפרש. הוא נסע לאנגליה, דרך אירופה ומזרחה עד פרס, שם התעניינותו במיסטיקה ובתורת הנסתר הובילה אותו ללמוד עם מתרגלים מקומיים של מאגיה עממית ודתות שונות. במסעות אלה הוא גם פגש והתיידד עם אוקולטיסטים באנגליה, מצרים ובפריז, צרפת.

### עיסוק בתורת הנסתר
בשנת 1854, יצא למסע באירופה, שם פגש לטענתו את אליפז לוי, ופיתח לכאורה קשרים עם מסדר צלב הוורד. ב-1858, הקים את "אחוות צלב הוורד" (אנ'), וב-1861 הקים בסן פרנסיסקו את הלשכה הראשונה שלהם.

הוא עסק רבות בטקסי קסם ומיניות משולבת.

### חיים אישיים
בשנת 1850, נשא לאישה בחורה בשם מרי ג'יין. הם הביאו לעולם שלושה ילדים, אך התגרשו בינואר 1864.

מאשתו הראשונה רק בתו קורה (נולדה 1854) שרדה את הילדות.

לאחר מכן, הוא נשא לאישה את קייט קורסון, עמה הביא לעולם ילד אחד, לו הם קראו אוזיריס בודהה רנדולף (1874-1929), דרך בנו הותיר נכדות וצאצאים..

## פטירה
ב-1875, נפטר רנדולף. סיבת פטירתו אינה ברורה, שכן לפי מקורות מסוימים הוא נרצח, אחרים גורסים כי הוא שם קץ לחייו, ויש הטוענים כי מותו היה תוצאה של תאונה.

במהלך חייו הוציא ספרים רבים ואשתו השנייה המשיכה להוציא את ספריו לאחר מותו עד תחילת המאה ה-20 תחת הוצאת רנדולף.

## קישורים חיצוניים

* 

## הערות שוליים

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:סופרים אמריקאים
קטגוריה:אמריקאים שנולדו ב-1825
קטגוריה:אמריקאים שנפטרו ב-1875
מישל קיקואין

**מישל קיקואין** (31 במאי 1892 – 4 בנובמבר 1968) היה צייר צרפתי, ליטאי ממוצא יהודי מ"אסכולת פריז".

## ביוגרפיה
קיקואין נולד ברצ'יצה, עיירה קטנה בדרום מזרח מחוז גומל, היום בבלארוס. בנו של בנקאי יהודי. בתחילת גיל העשרה התחיל ללמוד ב"בית הספר לציור של קרוגר" במינסק. שם פגש את חיים סוטין, עמו היה מיודד כל חיו. בגיל 16 למדו הוא וסוטין באקדמיה לאמנות בוילנה, וב-1911 עבר לפריז במטרה להשתלב בקהילה האמנותית ההולכת וגדלה ברובע מונפרנאס. קהילה אמנותית זו כללה את חברו סוטין וכן את הצייר הבלארוסי, פנחס קרמגנה, שגם למד באקדמיה לאמנות בווילנה.

במשך תקופה מסוימת התגורר באכסניית האמנים "לה רושה", בזמן שלמד בבית הספר הגבוה לאמנות (École des Beaux-Arts). בשנת 1914 נישא לגברת צעירה מוילניה, ונולדו להם בת ובן. בנם, ז'אק יאנקל, יליד צרפת בשנת 1920, הפך גם הוא לצייר. באותה בה התחתן, התנדב קיקואין להילחם בצבא הצרפתי, ושירת עד תום מלחמת העולם הראשונה.

היה חבר של הצייר יצחק פרנקל, עבד באותה תקופה שבה עבד חיים סוטין, ז'ול פסקין וציירים יהודים אחרים של אסכולת פריז.

עם פרוץ מלחמת העולם השנייה, וכיבוש צרפת לאחר מכן על ידי הגרמנים, עמדו קיקואין ומשפחתו בפני גירוש למחנות ההשמדה הנאציים. עד סוף המלחמה הם שהו ליד טולוז. לאחר שחרור צרפת על ידי בעלות הברית, הוא חזר לפריז. בשנת 1958, עבר לקאן שבחוף הים התיכון, וגר עד מותו ב-4 בנובמבר 1968.

## הנצחה
בשנת 2001, הוקם אגף חדש בגלריה האוניברסיטאית בתל אביב, ששטחו כ-800 מ"ר, בו מוצגים 40 ציורי שמן של קיקואין. בתו, קלייר מראטייה, תרמה את הכסף להקמת האגף, שנקרא על שם אביה. והיא קיבלה על כך מהאוניברסיטה תואר דוקטור לשם כבוד.

בשנת 2008, נוסד "פרס מישל קיקואין" תרומת בתו קלייר מאראטייה. הפרס, בסך 10 אלף דולר, נועד לעודד ולתגמל אמן ישראלי.

## קישורים חיצוניים

* 
* 

## הערות שוליים

קטגוריה:ציירים צרפתים
קטגוריה:ציירים יהודים
קטגוריה:אמנים אקספרסיוניסטים
קטגוריה:יהודים צרפתים
קטגוריה:פריז: אישים
קטגוריה:מהגרים מרוסיה לצרפת
קטגוריה:ילידי 1892
קטגוריה:צרפתים שנפטרו ב-1968
אל-מחלה אל-כוברא

**אל-מחלה אל-כוברא** (בערבית: **المحلة الكبرى**, תעתיק מדויק: **אלמחלה אלכברא**; בקופטית: **ϯϣ ⲁⲓⲣⲓ**) היא עיר הממוקמת במרכז הדלתא של הנילוס על גדתו המערבית של נחל דמיאט במחוז אל-ע'רביה שבצפון מצרים. העיר בולטת בחקלאות ובתעשייה הענפות שבה. העיר ידועה גם בתעשיית הטקסטיל שלה, ובה נמצאת חברת Misr Spinning and Weaving המעסיקה כ-27,000 עובדים. לפי אומדן רשמי מתאריך 1 ביולי 2023 אוכלוסיית העיר מנתה 614,202 בני אדם, מה שהופך אותה לעיר הגדולה ביותר במחוז אל-ע'רביה ולאחת מהגדולות במצרים כולה.

מסמכים מגניזת קהיר מלמדים כי בעיר התקיימה קהילה יהודית ב, ומתואר בהם כי הרמב"ם וחברו הרופא היהודי אבן ג'ומיע היו מעורבים ביישוב סכסוכים ובמינוי בעלי תפקידים בקהילה.

## אטימולוגיה
השם אל-מחלה אל-כוברא מורכב משתי מילים: אל-מחלה שפירושו בערבית הוא "מחוז" או "מחנה", ואל-כוברא שפירושו "גדול". מכאן ניתן להסיק כי שמה של העיר מתייחס לגודלה היוצא דופן ביחס ליישובי סביבתה. ייתכן כי הצירוף "אל-מחלה" הוא תרגום גס של המילה הקופטית "ϯϣ ⲁⲓⲣⲓ" שפירושה "מגורים", ואילו הצירוף "אל כוברא" מגיע דווקא מהמילה ההלניסטית "תאודוסיו ניקסיס" (בקופטית: "ⲑⲉⲟⲇⲱⲥⲓⲟⲩ ⲛⲓⲝⲓⲥ"). המילה "ⲛⲓⲝⲓⲥ" היא ככל הנראה תעתיק של המילה היוונית "גדול").

## אקלים

## קישורים חיצוניים

* 
* 

## הערות שוליים

קטגוריה:מצרים: ערים
I Get a Kick Out of You

"**I Get a Kick Out of You**" הוא שיר שהולחן ונכתב על ידי קול פורטר ובוצע לראשונה במחזמר "הכל הולך" שהוצג בברודוויי ב-1934, ולאחר מכן בגרסה הקולנועית משנת 1936. השיר בוצע במקור על ידי הזמרת האמריקאית אתל מרמן, והקליטו אותו עשרות אמנים בולטים, ביניהם פרנק סינטרה, אלה פיצג'רלד וטוני בנט עם ליידי גאגא. גרסת כיסוי משנת 1995 זכתה בפרס גראמי בקטגוריית "העיבוד המוזיקלי האינסטרומנטלי הטוב ביותר לקטע כלי המלווה זמר או זמרים" והוענקה למעבד רוב מק'קונל.

## שינויים בשיר
[ממוזער|279x279px|[קול פורטר, שכתב והלחין את "I Get a Kick Out of You".]]
המילים שונו לראשונה זמן קצר לאחר כתיבתן. הבית האחרון נכתב במקור כך:
לאחר חטיפת לינדברג בשנת 1932, פורטר שינה את השורה השנייה והשלישית ל:

בגרסה הקולנועית מ-1936, נכתבו מילים חלופיות עבור הבית השני במטרה להחליף את אזכור הקוקאין; דבר אשר לא התקבל על פי ההפקה ההוליוודית מ-1934.

הבית המקורי הוא כדלקמן:

פורטר שינה את השורה הראשונה ל:

סינטרה הקליט גם את הגרסה המקורית עם אזכור הקוקאין וגם את הגרסה ללא האזכור: הראשונה הוקלטה בשנת 1953, והשנייה בשנת 1962. בהופעה חיה בפריז בשנת 1962 (שלא יצאה לאור עד 1994), סינטרה שר את הגרסה שהשתנתה עם השורה הראשונה כ-"Some like the parfum from Spain". אלטרנטיבה נוספת שאושרה על ידי פורטר הייתה השורה "whiff of Guerlain". ישנה גרסה נוספת שנכללה ב-*[[Sinatra and Swingin' Brass]]*.

## בתרבות הפופולרית
בתוכנית הטלוויזיה הפופולרית לילדים "רחוב סומסום" נעשתה פרודיה על גרסתה של אתל מרמן. בשנת 1968 הוציאה הזמרת הילדגרד קנף גרסה לשיר עם מילים גרמניות שנכתבו על ידי מישה מליינק בשם "Nichts haut mich um, aber du" ("Nothing knocks me over but you"). בסרט "אוכפים לוהטים" משנת 1974 נכלל השיר. בשנת 1974 הוציא הזמר האוסטרלי גארי שירסטון גרסה משלו לשיר, שזכתה להצלחה במצעדי השירים ברחבי העולם. בשנת 1982 הקליטה הלקה השוודית יילנה טידר את השיר, בשם "Flickan i en Cole Porter-sång" עבור אלבומה, *Puls*. הגרסה של הלהקה נכתבה מחדש על ידי פר גסל.

בעיבוד הקולנוע המוזיקלי של קנת בראנה משנת 2000 *Love's Labour's Lost*, דון ארמדו, בגילומו של טימותי ספאל, שר את השיר במבטא קסטיליאני שתואר כ"מוגזם". בשיר "One Beer" הלקוח מהאלבום *[[Mm..Food]]*, של הראפר אם אף דום ישנו אזכור של "I Get a Kick Out of You". בסרט "רצח באוריינט אקספרס" משנת 2017 מושמע השיר ללא מילותיו.

גרסה של השיר בעברית, בשם "אני נזרק ממך", הוקלטה בשנת 2013 על ידי קובי רכט וקובי אשרת באלבומם "דברים השתנו".

בשנת 2021 הוציאו טוני בנט וליידי גאגא את השיר כסינגל המוביל מתוך אלבומם המשותף השני, *[[Love for Sale (אלבום)|Love for Sale]]*. ביצועם לשיר היה מועמד בטקס פרסי גראמי ה-64 בקטגוריות הקלטת השנה, ביצוע הפופ הטוב ביותר של צמד/להקה והווידאו קליפ הטוב ביותר.

## קישורים חיצוניים

## הערות שוליים

קטגוריה:פרנק סינטרה
קטגוריה:שירי טוני בנט
קטגוריה:שירי ליידי גאגא
קטגוריה:שירים באנגלית
קטגוריה:שירים ממחזות זמר
שקית זילוף

250px|ממוזער|שמאל|שקית זילוף מפלסטיק עם מזלפים
**שקית זילוף** היא שקית המשמשת ליציקת מזון צמיגי באופן המאפשר את עיצובו.

## מבנה
השקית עשויה מחומר גמיש – ניילון, נייר, בד אטוּם וכדומה. השקית מעוצבת בצורת חרוט קטום.

שקית זילוף ניתנת להכנה באמצעים ביתיים, למשל על ידי חיתוך הקצה של שקית ניילון פשוטה, או גלגול חרוט מנייר אפייה. בשקיות כאלה ניתן לעשות שימוש חד פעמי. שקיות "מקצועיות" נמכרות בחנויות לצורכי בישול, בהן שקיות חד פעמיות אך גם שקיות רב פעמיות הניתנות לשטיפה ולשימוש מחדש.

לשקית הזילוף בדרך כלל יחובר **מזלף** (נקרא גם צנתר). מזלפים עשויים פלסטיק או מתכת, והם מחוברים לשקית על ידי תחיבתם לתוכה. יש מזלפים המחוזקים לשקית באמצעות אום, ויש שקיות הכוללות משפך עם תבריג חיצוני עליו ניתן להבריג מזלפים שונים.

המזלפים הנפוצים ביותר הם עם פתחים בצורת מעגל, כוכב, כוכבית, ושטוח. קיים מגוון רחב מאוד של צורות מזלפים.

## שימושים
שקיות זילוף משמשות בעיקר לציפוי מאכלים ולקישוטם. החומרים אותם מזלפים הם קרמים, קצפת, וריבות. עוד משמשות שקיות זילוף למילוי מאכלים.

## טכניקות
[250px|ממוזער|שמאל|זילוף [קרם חמאה על גבי עוגה]]
על מנת לזלף באמצעות השקית ממלאים אותה בחומר, סוגרים את הפתח העליון (הרחב) בעזרת היד או באמצעות סגר כלשהו, ומפעילים לחץ על השקית עד ליציאת החומר דרך המזלף.

עובי הפס המוזלף תלוי בלחץ שמופעל על השקית ובמהירות שמניעים אותה על פני השטח. הנעת השקית על פני השטח מאפשרת גם יצירת צורות שונות ו"ציורים".

טכניקה נוספת היא הנחה של המשטח עליו מזליפים על מגש מסתובב, שיטה המאפשרת ביתר קלות ליצור עיגולים מדויקים וספירלות.
מזלפים מסוימים מאפשרים יצירת צורות (כגון כפתורים ופרחים) על ידי הזלפת כמות קטנה של חומר וניתוק מיידי.
## קישורים חיצוניים

קטגוריה:מגדנאות
קטגוריה:כלי עבודה במטבח
זילוף
שומר טינה

**שומר טינה** (באנגלית: **Wrath of Man**) הוא סרט שוד אמריקאי-בריטי, שעלה לאקרנים ב-22 באפריל 2021.

## עלילה
סוכנות העוסקת בהעברת כספים במשאיות ממוגנות שוכרת את שירותו של מאבטח מסתורי, פטריק היל, לאחר שמשאית שלהם נשדדת על ידי קבוצת שודדים מקצועיים. המאבטח, לוחם וצלף בעל כישורים יוצאי דופן, הוא מאפיונר ותיק, שמתכנן כבר זמן רב את הנקמה ברוצחים של בנו. כאשר קבוצת אנשי צבא לשעבר מתכננים לשדוד את משאיות הכסף, תוכנית הנקמה של פטריק יוצאת לדרך.

## שחקנים
* ג'ייסון סטיית'האם - פטריק היל / מייסון הארגרייבס
* הולט מק'אלאני - היידן "בולט"
* ג'פרי דונובן - ג'קסון אינסלי
* ג'וש הארטנט - דייב הנקוק "ילד זיעה"
* לאז אלונזו - קרלוס
* ראול קסטיו - סם
* דאוביה אופארי - בראד
* אדי מארסן - טרי רוסי
* סקוט איסטווד - ג'אן
* אנדי גרסיה - סוכן ה-FBI קינג
* איליי בראון - דאגי הארגרייבס
* כריס ריילי - טום
* ניאם אלגר - דנה קורטיס
* ג'וש קאודרי - סוכן ה-FBI האברד
* פוסט מאלון - שודד

## הפקה
באוקטובר 2019 דווח כי גאי ריצ'י עובד על עיבוד חדש לסרט הצרפתי משנת 2004 "משאית מזומנים", בכיכובו של ג'ייסון סטיית'האם. זהו הסרט הרביעי בו משתפים פעולה ריצ'י וסטיית'האם. בחודש נובמבר הצטרפו שחקנים נוספים, והתחילו הצילומים בלונדון ובלוס אנג'לס.

## קישורים חיצוניים

## הערות שוליים

קטגוריה:סרטים באנגלית
קטגוריה:סרטי 2021
קטגוריה:חידושים אמריקאיים לסרטים צרפתיים
קטגוריה:סרטי מיראמקס
קטגוריה:סרטי מטרו גולדווין מאייר
קטגוריה:סרטי יונייטד ארטיסטס
קטגוריה:סרטי גאי ריצ'י
קטגוריה:סרטים שיציאתם נדחתה בעקבות מגפת הקורונה
קטגוריה:לוס אנג'לס בקולנוע
קטגוריה:סרטי העוסקים במעשי שוד
דיליה שרמן

**קורדליה קרוליין שרמן** (באנגלית: **Cordelia Caroline Sherman**; נולדה ב-1951), הידועה בשם העט **דיליה שרמן**, היא סופרת ועורכת אמריקאית, המתמחה בסוגת הפנטזיה. ספרה "יונת החרסינה" זכה בפרס הפנטזיה המיתופואטי.

## ביוגרפיה
שרמן נולדה ב-1951 בטוקיו, יפן, וגדלה בניו יורק. בשנת 1972 סיימה תואר ראשון במכללת ואסר, בשנת 1975 סיימה תואר שני באמנויות באוניברסיטת בראון, ובשנת 1981 סיימה דוקטור בלימודי הרנסאנס באותה האוניברסיטה. בשנים 1978–1987 ו-1989–1992 שימשה מרצה באוניברסיטת בוסטון. בשנים 1988–1989 שימשה מבקרת ספרותית במספר כתבי עת. בשנים 1996–2004 עורכת-מייעצת בהוצאת Tor והחל מ-1993 היא כותבת, מרצה ומורה במשרה מלאה.

שרמן מתגוררת בניו יורק עם בת זוגה, אלן קושנר. השתיים נישאו ב-1996.

## כתיבתה
בשנת 1987 התפרסמה לראשונה יצירה פרי עטה של שרמן בכתב העת F&SF , ובשנת 1988 התפרסם ספרה הראשון, "Through a Brazen Mirror". בשנת 1993 התפרסם ספרה "The Porcelain Dove", אשר זכה בפרס הפנטזיה של האגודה המיתופואטית. בשנת 2011 התפרסם ספרה "The Freedom Maze", אשר זכה בפרס פרומתאוס .

ספרה "חנות הספרים של המכשף הרשע" תורגם לעברית על ידי יעל אכמון וראה אור בהוצאת עוץ.

## קישורים חיצוניים

* 

## הערות שוליים

קטגוריה:סופרים להט"בים אמריקאים
קטגוריה:סופרות להט"ביות אמריקאיות
קטגוריה:סופרות לסביות
קטגוריה:סופרות פנטזיה אמריקאיות
קטגוריה:סופרי פנטזיה אמריקאים
קטגוריה:בוגרי מכללת ואסר
קטגוריה:בוגרות מכללת ואסר
קטגוריה:בעלות תואר דוקטור מאוניברסיטת בראון
קטגוריה:בעלי תואר דוקטור מאוניברסיטת בראון
קטגוריה:אמריקאים שנולדו ב-1951
קטגוריה:אמריקאיות שנולדו ב-1951
הדיוויזיה השנייה (קנדה)

**הדיוויזיה השנייה** של הצבא הקנדי הייתה דיוויזיה קנדית שפעלה במלחמת העולם הראשונה ובמלחמת העולם השנייה.

## היסטוריה
### מלחמת העולם הראשונה
הדיוויזיה הקנדית השנייה הוקמה בבריטניה במאי 1915 בפיקודו של מייג'ור גנרל ריצ'רד ארנסט ויליאם טרנר, לאחר הגעתם של כוחות קנדים רבים לבריטניה. בספטמבר 1915 הועברה הדיוויזיה לצרפת, שם היא חברה לדיוויזיה הקנדית ה-1 להקמת הקורפוס הקנדי. הדיוויזיה לחמה בצרפת ובפלנדריה, ובכלל זה בקרב רכס וימי, קרב אראס, קרב פשנדל, קרב אמיין, קרב קאנאל דו נור וקרב קמברה (1918), עד יום שביתת הנשק.

### מלחמת העולם השנייה
בספטמבר 1939 הוקמו מחדש הדיוויזיות הקנדיות ה-1 וה-2, ובאוגוסט 1940 נשלחה הדיוויזיה לבריטניה על פי בקשתו של וינסטון צ'רצ'יל, על מנת להגן על בריטניה מפני פלישה גרמנית. בתחילת 1942 נחשבה הדיוויזיה לאחת מארבע הדיוויזיות הטובות ביותר בבריטניה, בשל התרגילים הרבים שהתאמנה בהם. ב-19 באוגוסט 1942 השתתפה הדיוויזיה בפיקודו של ג'ון המילטון רוברטס במבצע יובל, במהלכו היא ספגה אבדות כבדות, כאשר מתוך כמעט 5,000 החיילים הקנדים שהשתתפו, יותר ממחצית נהרגו, נפצעו או נלכדו.

לאורך כל שנת 1943, הדיוויזיה השנייה התמקדה בבנייה מחדש של שורותיה, לאחר שאיבדה קרוב למחצית מכוחה בדייפ. הגנרל רוברטס נשאר בפיקוד הדיוויזיה עד שהתנהלות בלתי מספקת של הדיוויזיה במסגרת תוכנית צבאית גרמה להדחתו. בינואר 1944, מייג'ור גנרל צ'ארלס פולקס - הראשון שפיקד על הדיוויזיה שלא שירת במלחמת העולם הראשונה - החליף את אידסון לואי מילרד ברנס. בחודש שלאחר מכן הוחלפו שלושת מפקדי החטיבות כחלק ממהלך כללי למודרניזציה של הדרגים הגבוהים של הכוחות הקנדיים; שינויים גורפים נוספים בכל רמות הפיקוד, יחד עם ההשפעות המתמשכות של הזרם הגדול של כוח אדם חדש במהלך 1943, הורידו את המורל בדיוויזיה. עם זאת, במרץ 1944 שוב התעצמה ההכשרה, המבשרת על הפלישה הקרובה לאירופה. ב-9 במרץ נסקרה הדיוויזיה השנייה על ידי המלך ג'ורג' השישי, ובחודש מאי מנתה הדיוויזיה קרוב ל-18,000 חיילים מאובזרים ומאומנים. כשהגיע D-Day ב-6 ביוני 1944, התקיפה הקנדית העיקרית הובלה על ידי הדיוויזיה הקנדית השלישית, בעוד שהדיוויזיה השנייה הייתה בעתודה.

בתחילת יולי 1944 נחתו כוחות הדיוויזיה בנורמנדי, כחלק מהקורפוס הקנדי ה-2 במסגרת הארמייה הבריטית השנייה, ומאוחר יותר הצטרפה לארמייה הקנדית הראשונה. הדיוויזיה השתתפה בקרבות החזית המערבית, ובכלל זה הקרב על קן, קרב פאלז, פינוי נמלי התעלה, קרב שפך הסכלדה, והקרבות בהולנד. לאחר המלחמה שירתה הדיוויזיה כחיל כיבוש בהולנד, עד פירוק הדיוויזיה באוקטובר 1945, ובדצמבר 1945 הוחזרו כל חיילי הדיוויזיה לקנדה.

### כיום
בשנת 1991 הוקם בקנדה **כוחות היבשה של אזור קוויבק**, אשר הפך בשנת 2013 לדיוויזיה השנייה החדשה, אשר משמשת כדיוויזיה מרחבית וכוללת קבוצת בריגדות ממוכנות סדירות תחת פיקודה, יחד עם שתים או שלוש בריגדות מילואים. קבוצת בריגדות ממוכנת כוללת שלושה גדודי חיל רגלים, רגימנט ממוכן, רגימנט ארטילריה ורגימנט הנדסה קרבית וכן גדוד תמיכה, פלוגת קשר ומחלקת משטרה צבאית.

## קישורים חיצוניים
*  

קטגוריה:יחידות צבא במלחמת העולם הראשונה
קטגוריה:יחידות צבא קנדיות במלחמת העולם השנייה
קטגוריה:זירת מערב אירופה במלחמת העולם השנייה
קטגוריה:דיוויזיות קנדיות
חרסוסית

**חַרְסוּסִית** (חרסוסית: **חֶרְסִײֵת** , בערבית: لغة حرسوسية לֻע'ה חַרְסוּסִיּה) היא אחת משפות דרום-ערב החדשות, בענף הדרומי של משפחת השפות השמיות. היא מדוברת בעומאן בפי 600 דוברים בלבד (נכון ל-2011), אנשי חראסיס, החיים בג'ִדַּת אל-חראסיס, מדבר סלעי בדרום-מרכז עומאן. על כן היא מסווגת כשפה בסכנת הכחדה קשה, על סף מוות. חרסוסית קרובה מאוד למהרי, ולעיתים נחשבת ניב שלה.

## מידע כללי
חרסוסית הוזכרה לראשונה במחקר מחוץ לאזור ב-1937, על ידי ברטרם תומאס בספרו "ארבע לשונות זרות של דרום ערב". רוב החוקרים מסכימים כי חרסוסית היא שפה בפני עצמה, אף על פי שהיא קרובה מאוד למֵהְרי, הנפוצה יותר, וכי שתי השפות נפרדות אם כי בעלות מובנות הדדית. לעומתם, מיעוט של חוקרים טוען כי חרסוסית היא ניב של מהרי, אך כתמיד, השאלה אם להג הוא ניב או שפה היא יותר פוליטית מבלשנית.

לחרסוסית, כמו לכל שפות דרום-ערב החדשות, אינה נכתבת, אם כי במאה ה-21 היו מאמצים ליצור לה כתב המבוסס על הכתב הערבי.

כיוון שאנשי חראסיס היו במשך מאות שנים התושבים היחידים בגִ'דַּת אל-חראסיס, שפתם התפתחה בבידוד יחסי. עם זאת, מאחר שרוב ילדי חראסיס לומדים כיום בבתי ספר בשפה הערבית ויודעים קרוא וכתוב בערבית, שפת אמם חרסוסית מדוברת פחות גם בבית ולא מועברת לדורות הבאים.

למרות שגילוי הנפט ופרויקט שיקום עדרי הראמים באזור סיפקו הזדמנויות עבודה רבות לגברים חרסוסים, באותו זמן אותם הגורמים דחפו בני קהילה רבים להשתמש בערבית ובמהרי – בנוסף או במקום שפת אמם חרסוסית. לחצים אלה גרמו לחוקר אחד להסיק ב-1981 כי "תוך כמה דורות תוחלף חרסוסית בערבית עומאנית סטנדרטית", אולם נבואה זו עדיין לא התממשה.

אונסק"ו סיווג את השפה החרסוסית "בסכנת הכחדה ודאית".

## פונולוגיה
### עיצורים

העיצור הלועי // נמצא בשימוש רק בהשפעתה של ערבית עומאנית.

### תנועות
יש בשפה חמש תנועות (u, i, o, e, a) המובחנות באורכן, וכן תנועת שווא, טיפוסי לשפה שמית.

בהברות פתוחות מוטעמות, או לאחר עיצור גרוני (כגון // ה, // ח, // ח' ו-// ע'), תנועת השווא // מתממשת כאלופון אחורי []. לאחר עיצור מסודק או חוכך צידי, תנועת השווא מתממשת כאלופון פתוח [].

בנוסף, יש בשפה שני דיפתונגים: "אַי" /ay/ מתממש כ-[] ו"אַוּ" /aw/ מתממש כ-[].

## לקריאה נוספת
* משה פיאמנטה, "להגי מרכז דרום ערב בני ימינו", **[[המזרח החדש]]** (ספרים: לשון וספרות), 1978, כרך 27 (107–108), עמ' 253–361

* 
* 
* 
* 
* 


## קישורים חיצוניים
*  במאגר אתנולוג
* חומרי תיעוד בשפה חרסוסית בארכיון השפות הנכחדות ELAR של בית הספר ללימודים אוריינטליים ואפריקאיים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:בלשנות שמית
קטגוריה:שפות שמיות דרומיות
קטגוריה:עומאן: היסטוריה
קטגוריה:עומאן: תרבות
קטגוריה:שפות בסכנת הכחדה
ג'ון ויליאמס (שחקן)

**ג'ון ויליאמס** (באנגלית: **John Williams**; 15 באפריל 1903 – 5 במאי 1983) היה שחקן קולנוע, תיאטרון וטלוויזיה אמריקאי ממוצא בריטי.

## ביוגרפיה
ג'ון ויליאמס נולד בבקינגהאמשייר ולמד בLancing College , שם הופיע על הבמה ב-1916 בהצגת פיטר פן.

ב-1924 היגר לארצות הברית והחל להופיע במחזות בברודוויי לצידן של קלודט קולברט, הלן הייס ועוד.

ב-1946 זכה בפרס טוני לשחקן המשנה הטוב ביותר על תפקידו כמפקח הובארד במחזה "אליבי" (Dial M for Murder).

ויליאמס החל להופיע בסרטים ב-1930 ושיחק ביותר מ-40 סרטים בתפקידי משנה.

ב-1947 שיחק בתפקיד קטן בסרט משפט פאראדין בבימויו של אלפרד היצ'קוק.

ב-1954 שיחק בתפקידו המפורסם ביותר כבלש הובארד בסרטו של אלפרד היצ'קוק, "אליבי". היצ'קוק התרשם ממנו וממשחקו באותו מחזה בברודוויי ומינה אותו לאותו תפקיד בעיבוד הקולנועי למחזה. זכורה הסצנה הסופית בו הוא תופס את הפושע (ריי מילאנד) ובשלווה מרים טלפון למשטרה כשבידו השנייה הוא מסרק את שפמו במסרק.

ב-1954 שיחק בסרט "סברינה" כאביה של סברינה (אודרי הפבורן).

באותה שנה שיחק בסרט "הנסיך הסטודנט" בתור לוץ שנשלח על ידי המלך להשגיח על התנהגותו של הנסיך (אדמונד פורדום).

ב-1955 שוב שיתף פעולה עם היצ'קוק בסרט "לתפוס גנב" לצידם של קרי גרנט וגרייס קלי.

ב-1959 השתתף בסרט "צעירי פילדלפיה" לצידו של פול ניומן.

ב-1960 שיחק בסרט המתח "קולות בערפל" כבלש משטרה לצידה של דוריס דיי.

בטלוויזיה המשיך ויליאמס לשתף פעולה עם היצ'קוק והופיע בשמונה אפיזודות של הסדרה "אלפרד היצ'קוק מגיש".

הוא החליף את סבסטיאן קבוט בתשע אפיזודות בסדרה "משפחה שכזאת" לצידו של בריאן קית. ב-1963 שיחק בתפקיד שייקספיר באחת האפיזודות של אזור הדמדומים. כן הופיע ב"קולומבו", "משימה בלתי אפשרית" ועוד.

## פילמוגרפיה חלקית
* משפט פאראדין (1947)
* אליבי (1954)
* סברינה (1954)
* הנסיך הסטודנט (1954)
* לתפוס גנב (1955)
* אי בשמש (1957)
* עד התביעה (1957)
* צעירי פילדלפיה (1959)
* קולות בערפל (1960)

## קישורים חיצוניים

* ג'ון ויליאמס, באתר TCM
* ג'ון ויליאמס, באתר Internet Broadway Database
* 

קטגוריה:מהגרים מבריטניה לארצות הברית
קטגוריה:ערכים שבהם תבנית בריטניקה אינה מתאימה
קטגוריה:שחקני קולנוע וטלוויזיה אמריקאים
קטגוריה:שחקני תיאטרון אמריקאים
קטגוריה:זוכי פרס טוני
קטגוריה:אמריקאים שנולדו ב-1903
קטגוריה:אמריקאים שנפטרו ב-1983
ג'ון המילטון רוברטס

**ג'ון המילטון "האם" רוברטס** CB DSO MC (באנגלית: **John Hamilton "Ham" Roberts**; 21 בדצמבר 1891 – 17 בדצמבר 1962) היה קצין תותחנים קנדי ומייג'ור גנרל.

## ביוגרפיה
רוברטס ב-21 בדצמבר 1891 נולד בפיפסטון שבמניטובה. הוא למד במכללת קנדה עילית וסיים את לימודיו במכללה הצבאית המלכותית של קנדה בקינגסטון, אונטריו, בשנת 1914. במהלך מלחמת העולם הראשונה לחם רוברטס בחזית המערבית כחלק מהכוחות הקנדיים.

משנת 1939 פיקד על רגימנט השדה ה-1, RCA, בצפון צרפת, ושירת בתפקיד זה כשהגרמנים החלו בקרב על צרפת במאי 1940. רוברטס הצליח להציל את תותחי הגדוד שלו בעת שהתפנה מברסט שבברטאן במהלך הניסיון שלא הצליח להקים כוח משלוח בריטי שני בצרפת לאחר הפינוי בדנקרק. מאוחר יותר הועלה לדרגת מייג'ור גנרל ומונה למפקד הדיוויזיה הקנדית השנייה בשנת 1941.

רוברטס מונה לאחראי על כוחות הקרקע בפשיטה על דייפ, ב-19 באוגוסט 1942. מפקדת הפיקוד שלו הייתה על סיפון HMS קלפה, ובשל תקשורת לקויה לא היה לו מושג כיצד מתנהלים חייליו, עד שקראו להנחית כלי שיט לפינוי מיידי. רוברטס ספג ביקורת על ששלח את חיילי העתודה שלו שלא לצורך (Les Fusiliers Mont-Royal) והגדיל את ההרוגים מבלי משים. שישה חודשים לאחר מכן הוא פוטר מתפקידו, בשל הופעתו הבלתי ראויה במהלך משחק מלחמה שנקרא מבצע ספרטני במרץ 1943. הגנרל הארי קריראר נזף ברוברטס על התיאום הלקוי בין הארטילריה של הדיוויזיה השנייה לחיל הרגלים במהלך מבצע משחקי מלחמה ספרטניים, וכי רוברטס לא הצליח לחפור עמדות לאחר שתפס ראש גשר למרות שהיה לו מספיק זמן לעשות זאת. לאחר מבצע ספרטאן, רוברטס נחשב כבלתי כשיר להחזיק בפיקוד קרבי. הוא נשלח ליחידות תגבורת בפיקוד בבריטניה ולא קיבל תפקידים מבצעיים נוספים. מאוחר יותר פרש לאיי התעלה שם נפטר ב-17 בדצמבר 1962.

## קישורים חיצוניים
* ג'ון המילטון רוברטס, באתר junobeach

## הערות שוליים

קטגוריה:אנשי צבא קנדים במלחמת העולם הראשונה
קטגוריה:אנשי צבא קנדים במלחמת העולם השנייה
קטגוריה:גנרלים קנדים
קטגוריה:מסדר האמבט: עמיתים
קטגוריה:מעוטרי הצלב הצבאי
קטגוריה:מעוטרי אות השירות המצוין
קטגוריה:ילידי 1891
קטגוריה:נפטרים ב-1962
משה פישר

**משה לדיסלב פישר** (1945 — 23 באוגוסט 2021) היה ארכאולוג ישראלי, פרופסור לארכאולוגיה באוניברסיטת תל אביב, חוקר התקופות הקלאסיות בארץ ישראל. תחומי מחקרו כללו את העיטור האדריכלי הפרובנציאלי-קלאסי, בכלל זה ייבוא השיש ותפוצתו באגן הים התיכון ובארץ ישראל. השתתף בסקר הדרכים הרומיות בארץ ישראל (בשיתוף בנימין איזק וישראל רול), משנת 1992 ועד למותו ב-2021 היה מנהל שותף בחפירות יבנה ים.

## ביוגרפיה
משה פישר היה בוגר החוג לארכאולוגיה באוניברסיטת בוקרשט (BA, MA). בשנת 1974 התחיל את לימודי הדוקטורט שלו באוניברסיטת בזל בשווייץ, אך סיים אותו באוניברסיטת תל אביב בשנת 1980, לאחר שעלה לישראל. עבודת הדוקטורט, בהנחייתו של מרדכי גיחון, עסקה בהתפתחות הכותרת הקורינתית בארץ ישראל מתחילתה ועד שלהי התקופה הביזנטית, אשר בסיומה פרסם ספר מכונן בחקר תחום זה.

בשנים 1972-1971 שימש כמנהל שטח ומנהל חפירה שותף בחפירות עין בוקק. בשנים 1974-1973 שימש כמנהל שטח ומנהל חפירה משותף בחפירות מצד תמר. בין השנים 1977 ל-1980 חפר יחד עם מרדכי גיחון את בית המרחץ של אמאוס כחלק מפרויקט שער הגיא. בשנים 1981 ו-1983 חפר יחד עם ישראל רול ואשר עובדיה את המקדש הרומי של תל קדש בגליל. בין 1982 ל-1989 ניהל את חפירת ההצלה בחורבת זיכרין הסמוכה לראש העין. בשנים 1992–2021 עמד בראש משלחת החפירות הארכאולוגיות ביבנה ים הסמוכה לחוף פלמחים. משנת 1981 הועסק כמרצה לארכאולוגיה בחוג לארכאולוגיה ותרבויות המזרח הקדום באוניברסיטת תל אביב. במהלך שנות מחקרו הקים, והיה לדמות מובילה בקבוצת המחקר הבינלאומית שהוקדשה לחקר השיש ואבנים אחרות ASMOSIA. לאחר שפרש מעבודתו כמרצה עסק בפרסום העונות האחרונות של יבנה ים, אפק וחורבת עקד, העביר סמינרים והרצאות בחו"ל, חיבר מאמרים רבים וכמה ספרים והדריך טיולים ליוון ולאיטליה.

פישר נפטר ב-23 באוגוסט 2021.

## הדרכים הרומיות ביהודה
זוהי עבודת סקר בשני כרכים בה תיארו ישראל רול ובנימין איזק, בהוצאה הגאוגרפית ב.א.ר. באוקספורד את מערך הדרכים הרומיות ביהודה. הכרך הראשון (Roman Roads in Judaea, I, The Scythopolis-Legio Road) מתאר את הדרכים מבית שאן. הכרך השני אותו כתבו עם פישר (Roman Roads in Judaea, ii, The Jaffa - Jerusalem Roads) מתארים פישר איזק ורול את הדרכים מיפו לירושלים בכל התקופות. בספרים מופיע תיאור מפורט של כל האתרים לאורך הדרכים וגם דיווח של מקורות עתיקים ומאוחרים יותר ופרסום כתובות. 

## יבנה ים
**יבנה-ים** או **מינת רובין** (בארמית: **מחוזא ד'ימנין**; בערבית: **מאחוז יבנא**; פירושם – נמל יבנה) הייתה עיר נמל עתיקה בארץ ישראל. העיר הייתה אחת מערי הנמל החשובות שמדרום ליפו, ונמלה שימש את יישובי פנים הארץ, כמעט ללא הפסקה, החל מתקופת הברונזה, אמצע האלף השני לפנה"ס ועד לימי הביניים. האתר הארכאולוגי שוכן על גבי תל בגן הלאומי חוף פלמחים. החפירות המסודרות באתר יבנה-ים הסמוך לחוף פלמחים החלו בשנת 1992, ועונת החפירה האחרונה הייתה בשנת 2011, אולם פישר ושותפיו למחקר המשיכו בעבודת השטח וסקרו את סביבתה של יבנה ים גם במהלך השנים לאחר סיום החפירה. בחפירות יבנה ים התגלו שרידים מתקופת הברזל, התקופה הפרסית, ההלניסטית, הרומית, הביזנטית והמוסלמית.

## קישורים חיצוניים
* דף קורות חיים של משה פישר, באתר אוניברסיטת תל אביב
* 

## הערות שוליים

קטגוריה:סגל אוניברסיטת תל אביב: ארכאולוגיה ותרבויות המזרח הקדום
קטגוריה:ארכאולוגים ישראלים
קטגוריה:חוקרי העת הקלאסית
קטגוריה:עולים בשנות ה-1970
קטגוריה:מהגרים מרומניה
קטגוריה:ישראלים שנולדו ב-1945
קטגוריה:ישראלים שנפטרו ב-2021
הר בויד (אנטארקטיקה)

**הר בויד** או **הר בוייד** (באנגלית: **Mount Boyd**) הוא הר בהרי בוש, שבהרי המלכה מוד, באזור חוף דופק שבאנטארקטיקה.  

ההר ממוקם 6 קילומטרים ממערב להר בנט. 

ההר ממוקם בחלק הצפוני של רמת אנדרסון.

להר צורה פירמידאלית, וגובהו 2,960 מטרים מעל פני הים.  

## היסטוריה
### גילוי ומיפוי ההר

ההר התגלה וצולם מהאוויר, בטיסה C שנערכה ב-29 בפברואר ועד ה-1 במרץ 1940, על ידי השירות האנטארקטי של ארצות הברית (United States Antarctic Service).

ההר מופה במהלך סקר שנערך על ידי משלחת החצייה האמריקאית של מדף הקרח רוס (U.S. Ross Ice Shelf Traverse Party), בפיקודו של אלברט פאדוק קרארי (A.P. Crary), שהיה מפקד משלחת החצייה מטעם השירות האנטארקטי של ארצות הברית (U.S. Ross Ice Shelf Traverse Party), אשר חקרה את מדף הקרח בעונת המחקר (הקיץ האנטארקטי) 1957 – 1958.

### מקור השם

קרארי נתן להר את שמו.  

קרארי קרא להר על שמו של וולטר בויד ג'וניור (.Walter Boyd, Jr), שהיה חוקר קרחונים במשלחת חציית מדף הקרח רוס.

## קישורים חיצוניים

* הר בויד באתר הסקר הגאולוגי של ארצות הברית
* הר בויד באתר הגאזט האנטארקטי של ממשלת ניו זילנד
* הר בויד באתר הגאזט האנטארקטי של ממשלת אוסטרליה
* הר בויד באתר הגאזט האנטארקטי המשווה SCAR של ממשלת אוסטרליה

## הערות שוליים

בויד
בויד
בת אהובת אל

**בַּת אֲהוּבַת אֵל** הוא פיוט הנאמר בקהילות עדות המזרח במהלך חודש אלול וב' ימי ראש השנה.

## מבנה הפיוט
הפיוט בנוי מתשעה בתים שיוצרים אקרוסטיכון "בנימן חזק א". בפיוט אין חריזה בין הבתים, אלא רק בתוך הבתים. בכל בית יש שלוש חריזות. שתי השורות הראשונות חרוזות פעמיים - בהברה השביעית של שתיהן, ובהברה העשירית של שתיהן. השורה השלישית היא רק בת שבע הברות, והיא חרוזה עם ההברה השביעית של השורה הרביעית (בחריזה נפרדת משתי השורות הראשונות) ובשורה הרביעית בהברה העשירית יש חריזה עם ההברה העשירית של שתי השורות הראשונות.

לפיוט שני חלקים: בחלק הראשון מתואר עם ישראל ("בת אהובת אל") הקמה להתפלל לפני אביה ולהתחנן שיסלח על חטאותיה. בחלק השני, עובר הפיוט לבקש מהקב"ה שירחם על עמו בעת עשיית המשפט בראש השנה.

## אמירת הפיוט
הפיוט נאמר בחלק מקהילות עדות המזרח בסיום הסליחות, לאחר קדיש תתקבל ואמירת שיר המעלות. 

כמו כן, חציו השני של הפיוט (מהבית "חון תחון") נאמר בלילה השני של ראש השנה, במקום הפיוט אחות קטנה שנאמר בלילה הראשון.

## קישורים חיצוניים

* 
* איתי מרינברג, בת אהובת - אמנות השיר באתר הפיוט והתפילה
* הפיוט "בַּת אֲהוּבַת אֵל" בביצוע "מקהלת השירה האנדלוסית לפיוטי יהדות ופיוטי קודש" (ספטמבר 1992, אלול תשנ"ב) ובראשה הפייטן החזן  סמי אמזלג-אלמגריבי מאשדוד. הפיוט מבוצע בדקה ה-58.
* השיר "חון תחון" בביצוע בנימין דנישמן באתר Youtube. הזמר שר את השיר לפי המשקל וספירת ההברות, כך שניתן להבחין בקלות בחריזה.

## הערות שוליים

קטגוריה:סליחות
קטגוריה:פיוטי ראש השנה
American Cars

"**American Cars**" (בעברית: "**מְכוֹנִיּוֹת אָמֵרִיקָאִיּוֹת**") הוא שיר שהוקלט על ידי הזמרת-יוצרת הנורווגית אנני, מתוך אלבום האולפן השלישי שלה,  (2020). השיר יצא לאור ב-19 ביוני 2020, בהוצאת חברת התקליטים אנני מלודי רקורדס, כסינגל המוביל מתוך האלבום. הרמיקס הרשמי שלו הופץ בשנת 2021.

כאשר "American Cars" יצא לאור, הופנו כלפיו שבחים ביקורתיים רבים מטעם אתרי המוזיקה, כולל ב-*[[NME]]* וב-*[[Stereogum]]*.

## רקע וכתיבה
השיר נכתב על ידי אנני וסטפן סטורם והופק על ידי סטורם גם כן. בשיר ישנו אזכור לסופר הבריטי ג'יימס גראהם באלארד; מחבר הספר "קראש" שהיווה השראה לסרטו של דייוויד קרוננברג מ-1996 בעל אותו השם, שלדברי אנני היה להשראה העיקרית לשיר. ב-"American Cars" ישנם אזכורים ליסודות כימיים כמו זהב וכרום.

בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-3 מיליון השמעות.

## ביקורת
"American Cars" זכה לשבחים ביקורתיים רבים מטעם מבקרי המוזיקה השונים כאשר יצא. בריאיון שנערך עם *[[NME]]* סיפרה אנני כי:

גם ב-*Jenesaispop* סקרו את השיר כאשר יצא, וזאת בנוסף לכך שאתרים כמו MXDWN ו-*Stereogum*, ציינו אותו לצד "The Bomb".

## וידאו קליפ
האודיו הרשמי של השיר פורסם ב-18 ביוני 2020, בסמוך לצאתו כסינגל. בשנת 2021 הופיעה אנני עם "American Cars" באוסלו שבנורווגיה, בהופעה שצולמה והועלתה ליוטיוב מאוחר יותר. במהלך ההופעה, ביצעה אנני את השיר כשלייזרים בצבעים שונים (כמו אדום וכחול) נמצאים מסביבה וזאת, בנוסף לכך שניתן לראות על הבמה מכונית, כשם השיר. בנוסף לכך, הופץ אודיו של השיר בו ניתן לראות סימולציות שונות.

הרמיקס הרשמי של השיר שנעשה על ידי ריצ'רד אקס הועלה ליוטיוב באפריל 2021.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי אנני
קטגוריה:שירים באנגלית
קטגוריה:שירים שנכתבו על ידי אנני
קטגוריה:שירי אהבה
קטגוריה:שירים על מכוניות
קטגוריה:שירים על נשיקות
צ'ארלס פולקס

**צ'ארלס פולקס** CC, CB, CBE, DSO, CD (באנגלית: **Charles Foulkes**; 3 בינואר 1903 – 12 בספטמבר 1969) היה חייל בריטי-קנדי, וקצין ברגימנט המלכותי הקנדי.

## ביוגרפיה
פולקס נולד בסטוקטון-און-טיס, אנגליה והצטרף לצבא הקנדי בשנת 1926. בשנת 1937 למד במכללת סטאף בקמברלי שבאנגליה.

בשנת 1939 שירת פולקס כמג"ד בחטיבה ה-3 של הדיוויזיה הקנדית ה-1. לאחר מכן שירת כקצין מטה בדיוויזיה הקנדית ה-3. לאחר ששימש כמפקד חטיבה מאוגוסט 1942, מונה למפקד הדיוויזיה הקנדית ה-2 בינואר 1944 והוביל את הדיוויזיה במהלך המערכה בנורמנדי. בנובמבר 1944 מונה למפקד הקורפוס הקנדי ה-1 באיטליה.

ב-4 במאי 1945, דרומית להמבורג, קיבל פילדמרשל סר ברנרד לו מונטגומרי את כניעתם ללא תנאי של הכוחות הגרמנים בהולנד, בצפון מערב גרמניה כולל כל האיים, בדנמרק ובכל ספינות הקריגסמרינה באותם אזורים. הכניעה קדמה לסיום מלחמת העולם השנייה באירופה ונחתמה באוהל במטה מונטגומרי על גבעת טימבלברג בוונדיש אוורן.

ב-5 במאי 1945 זימן פולקס את הגנרל הגרמני יוהנס בלסקוביץ למלון דה וורלד בוואחנינכן כדי לדון בכניעת הכוחות הגרמניים בהולנד. הוד מעלתו המלכותית הנסיך ברנהרד, ששימש כמפקד בכוחות הפנים ההולנדיים, השתתף גם הוא בפגישה. בלסקוביץ הסכים עם כל ההצעות שהציע פולקס. עם זאת, בשום מקום בבניין - כמה מקורות טוענים: בשום מקום בכל העיר - לא ניתן היה למצוא מכונת כתיבה. כך שלא ניתן היה להקליד את מסמך הכניעה. למחרת, 6 במאי, חזרו שני הצדדים, ובנוכחותם של הגנרל פולקס והנסיך ברנהרד, חתם בלסקוביץ על מסמך הכניעה שבינתיים הוקלד.
ימין|ממוזער|200x200 פיקסלים| הגנרל פולקס, יושב שני מימין, עם גנרלים אחרים מהארמייה הקנדית הראשונה.
לאחר המלחמה מונה פולקס לראש המטה הכללי וב-1951 ליו"ר המטכ"ל. הוא פרש לגמלאות בשנת 1960.

בשנת 1968 הוא נבחר לחבר במסדר קנדה. הוא לימד באוניברסיטת קרלטון בשנים 1968 ו-1969. הוא מת באוטווה ב-12 בספטמבר 1969.

## קישורים חיצוניים

* 

## הערות שוליים

קטגוריה:המערכה בנורמנדי: אישים
קטגוריה:אנשי צבא קנדים במלחמת העולם השנייה
קטגוריה:גנרלים קנדים
קטגוריה:מהגרים מבריטניה לקנדה
קטגוריה:בוגרי אוניברסיטת מערב אונטריו
קטגוריה:מפקדים בלגיון הכבוד
קטגוריה:מפקדים במסדר האימפריה הבריטית
קטגוריה:חברי מסדר קנדה
קטגוריה:מסדר האמבט: עמיתים
קטגוריה:מעוטרי אות השירות המצוין
קטגוריה:קנדים שנולדו ב-1903
קטגוריה:נפטרים ב-1969
קול ביער

**קול ביער** הוא ניגון שמיוחס לסבא משפולי. 

## אודות
הניגון הוא בן ארבעה בתים, והוא משל לגעגועי הקב"ה, האב, אל בניו, עם ישראל, שישובו אל ביתו (הכוונה בשיבה לביתו היא גם במובן הגאוגרפי, שיבה לארץ ישראל ולבית המקדש, וגם במובן הרוחני, חזרה בתשובה). הבנים משיבים לו שיש שומר שמונע מהם לשוב אליו. הבסיס הרעיוני של השיר לקוח מדברי המדרש לפיו הקב"ה קורא לעם ישראל לשוב אליו, ואילו ישראל משיבים לו "רבונו של עולם שלך היא".

לפי אליעזר שטינמן הסבא היה שר את הניגון בשעת תיקון חצות ביער עם חסידיו.

הניגון השתמר ונפוץ בחסידות חב"ד, והוא נחשב גם לניגון חב"ד. הוא מופיע בספר הניגונים - חב"ד ניגון מספר כ"ג (23), ונהוג לשיר אותו בחודש אלול.

## מילות השיר
השיר הוא בשפות עברית, יידיש ואוקראינית, כך שכל אחד מהבתים מושר בשלוש השפות:

העברית והיידיש מצוטט מספר הניגונים חב"ד. 

בעברית בפעם אחת:

חלק מהזמרים שרים רק את העברית והקטע הראשון ביידיש.

## ביצועים
בתחילת שנות ה-60 של המאה ה-20 הופיע השיר באלבום "ניגוני חב"ד" 3 של ניח"ח. נדב בכר ואורן צור הוציאו עם ארז לב ארי את הניגון כסינגל. השיר נכלל בפלייליסט של גלגלצ. אברהם מרדכי שוורץ כלל את השיר באלבומו כרובים עליונים תחת השם 'א גשריי'. בוצע על ידי אלי מרקוס.

## קישורים חיצוניים

*אורן צור ונדב בכר עם ארז לב ארי - קול ביער, באתר יוטיוב
* משה לאופר ויוסי גרין, Kol Bayaar, באתר יוטיוב
* קול ביער - ניגונו של הסבא משפולי, בבלוג "נוטריקון"

## הערות שוליים

קטגוריה:שירים חסידיים
קטגוריה:ניגוני חב"ד
קולצ'ה

**קולצ'ה** (בהינדי: **कुल्चा**; באורדו: **کلچا**; באנגלית: **Kulcha**) הוא לחם שטוח ועגול העשוי מקמח מיידה ונפוץ במדינות תת-היבשת ההודית.

לחם הקולצ'ה מורכב מקמח מיידה, מלח ומחמצת שאותם מערבבים יחד ומתפיחים כשעה ולאחר מכן מברישים את הלחם עם חמאה מזוקקת הנקראת גהי.

הקולצ'ה דומה בטעמו ללחם הנאן ונהוג לצרוך אותו לצד מאכל חומוס חריף שנקרא צ'ולה.

## גרסאות
ללחם גרסאות שונות ומלבד הגרסה הרגילה קיימות גם גרסאות על בסיס חלב, צמחוניות ובמילוי תפוח אדמה ובשר כבש.

* **דודיה קולצ'ה (Doodhia Kulcha)** - לחם המבוסס על בצק עם חלב ויוגורט.
* **עוואדי קולצ'ה (Awadhi Kulcha)** - מנה המוגשת בליווי בשר כבש.
* **קאלאדי קולצ'ה (Kaladi Kulcha)** - לחם במילוי גבינת קאלאדי מטוגנת.
* **אמיטצרי קולצ'ה (Amritsari Kulcha)** - מנה המוגשת בליווי תבשיל חומוס ונפוצה בעיר אמריטסר.

בחבל הארץ פנג'אב, פקיסטן, נחשב לחם הקולצ'ה לארוחת בוקר פופולרית ונפוצה.

## קישורים חיצוניים

* מתכון להכנת אמיטצרי קולצ'ה, באתר Hebbarskitchen

## הערות שוליים

קטגוריה:סוגי לחם
קטגוריה:המטבח ההודי
קטגוריה:המטבח האסייתי
קטגוריה:המטבח המרכז-אסייתי
תא הדלי

**תא הדלי** (באנגלית: **Hadley cell**, על שם ג'ורג' הדלי ) הוא מערכת זרימה גלובלית באטמוספירה. מקורה באזור קו המשווה משם היא זורמת לכיוון הקטבים בגובה 10–15 ק"מ, יורדת באזורים הסובטרופיים וחוזרת לאזור הטרופי בגובה נמוך. זרימה זו יוצרת את רוחות הסחר, את חגורות הגשם הטרופיות והוריקנים, מדבריות סובטרופיים וזרמי סילון. בתאי הדלי נוצרים שקעים ברומטריים בערך בקווי רוחב 0–30.

### השפעות עיקריות על משקעים לפי קווי רוחב
האזור שבו מתכנסות הרוחות מקו המשווה נקרא אזור ההתכנסות האינטרטרופי. באזור זה מתחוללות סופות רעמים היוצרות משקעים רבים.

בחלק העולה של תא הדלי מתעבים רוב אדי המים ויוצרים משקעים, ובחלק היורד האוויר יבש. כשהאוויר יורד, הלחות היחסית יורדת, מכיוון שבעלייה האוויר התחמם כתוצאה מדחיסתו על ידי לחץ האוויר שמעליו. נוצר אזור של לחץ גבוה.

באזורים הסובטרופיים יש פחות הולכה או סערות מאשר בחגורת קו המשווה, ושם נמצאים רבים ממדבריות העולם. עם זאת, המדבריות אינם מתפשטים לצדן המזרחי של היבשות השונות, כתוצאה מזרמי אוקיינוס שנוצרים על ידי רוחות הסחר.

### התפשטות תאי הדלי
רוב האזורים השחונים על כדור הארץ נמצאים באזורים שמתחת לחלק היורד של זרמי הדלי, בערך בקו רוחב 30. יש הוכחות מסוימות שהתפשטותם של תאי הדלי קשורה לשינוי האקלים. מודלים חוזים שתהיה התפשטות נוספת עם עליית הטמפרטורה הגלובלית הממוצעת, אולי ב-2 קווי רוחב במשך המאה ה-21. זה יוכל להוביל לשינויים משמעותיים בכמות המשקעים באזור קווי הרוחב שבשולי התאים. מדענים חוששים שההתחממות הגלובלית תביא לשינויים באקוסיסטם באזורים הטרופיים ושהאזוריים המדבריים יהפכו יבשים עוד יותר ויתרחבו. באזור קו רוחב 30 יירד פחות גשם וייפגעו קשה החקלאות ואספקת המזון.

קיימות הוכחות חותכות לשינוי אקלים בעוצמה המוכרת מההיסטוריה של כדור הארץ שאירע ביערות הגשם במרכז אפריקה בסביבות 850 לפנה"ס. על פי עדויות ממאובנים של אבקת צמחים, התחולל שם שינוי קיצוני בצמחייה שהפכה לכזו של סוונה. זה מיוחס להתייבשות בקנה מידה גדול שייתכן שהייתה קשורה להתחממות הדרגתית ולאו דווקא לבצורות תקופתיות.

ההשערה לפיה הפחתה בפעילות השמש מצמצמת את טווח קווי הרוחב של תאי הדלי ומפחיתה את עוצמת המונסונים, נתמכת על ידי נתונים המצביעים על עליה ביובש במרכז מערב אפריקה ועליה במשקעים באוזרים ממוזגים צפוניים. בינתיים הסערות באזורים הממוזגים התגברו ונעו לכיוון קו המשווה.

## ראו גם
* מודל הלד-האו

## קישורים חיצוניים

* 
* הסבר לתא הדלי באתר מכון דוידסון

## הערות שוליים

קטגוריה:התחממות עולמית
קטגוריה:איומים ומפגעים סביבתיים
קטגוריה:רוחות
קטגוריה:מטאורולוגיה
קטגוריה:מטאורולוגיה טרופית
טלספורו מונסון

**טלספורו מונסון** (בספרדית: **Telesforo de Monzón y Ortiz de Urruela**; 1 בדצמבר 1904 – 9 במרץ 1981, באיון) היה סופר ופוליטיקאי בסקי.
## חייו
מונסון נולד בורגארה שבחבל הבסקים למשפחה ידועה עוד מהמאה ה-16. לאחר לימודים במדריד, הוא חזר לאזור בו נולד ובשנת 1930 הצטרף למפלגת הבסקית הלאומית והיה בין מנהיגיה. בשנים 1932–1936 הוא היה חבר של הפרלמנט הספרדי. הוא היה בין מנהיגי האזור במהלך מלחמת האזרחים בספרד. בעקבות תוצאות המלחמה, טלספורו מונסון עזב את ספרד והתגורר מחוץ למדינה במשך כ-40 שנים. בתקופה זו הוא היה פעיל בארגונים בסקים שונים בצרפת. כמו כן הוא כתב מספר ספרים שהוצאו לאור במקסיקו וצרפת.

כאשר טלספורו מונסון קיבל אפשרות לחזור לחבל הבסקים, הוא הצטרף לתנועה לעצמאות החבל. בשנת 1978 הוא יזם הקמת קואליציה רחבה של מפלגות השמאל בה נכללה בין היתר המפלגה הסוציאליסטית הבסקית, מפלגת הפועלים המהפכנים, מפלגת פעולה הבסקית ועוד. בשנת 1979 הוא נבחר מחדש לפרלמנט הספרדי אך כבר במרץ 1980 התפטר ולאחר זכייה בבחירות לפרלמנט האזורי החל לכהן כחבר בפרלמנט של חבל הבסקים.

הוא נפטר במהלך ביקור בצרפת. נטמן בעיר בה נולד.

## קישורים חיצוניים

* קורות חיים

קטגוריה:פוליטיקאים ספרדים
קטגוריה:חברי קונגרס הנציגים של ספרד
קטגוריה:בסקים
קטגוריה:ספרדים שנולדו ב-1904
קטגוריה:ספרדים שנפטרו ב-1981
סלובקים

**סלובקים**, או העם הסלובקי (בסלובקית: **Slováci**), הוא מונח המתייחס לאזרחי סלובקיה, לאנשים שמוצאם מסלובקיה ומזוהים עם ההיסטוריה, התרבות ודוברים את השפה הסלובקית. מוצאם של הסלובקים הוא מהגזע הסלאבי.

## אטימולוגיה
מקור השם "סלובקים" הוא מהמילה "סלובנין", שמם הקודם של הסלאבים והחל מהמאה ה-14 נקראו "סלובקים".

## היסטוריה
הסלובקים החלו להתיישב בסלובקיה במאה ה-5 והחלו להתאגד בצורה שבטית. שמות השבטים אינם ידועים, עקב העדר מקורות כתובים אודותם. לפי אברס, במאה ה-7 החלו השבטים להתאגד לקבוצה גדולה יותר על מנת לספק הגנה אחת על השנייה.

## קישורים חיצוניים

* 

## הערות שוליים

*
קטגוריה:עמי אירופה
קטגוריה:צ'כיה: קבוצות אתניות
קטגוריה:סלובקיה: קבוצות אתניות
אירן גאל

**אירן גאל**, (במקור **גרין** עד 1900, בהונגרית: **Gál Irén**; נאג'אנד, 14 בדצמבר 1890 – בודפשט, 17 בספטמבר 1974) הייתה מורה לפסנתר, יהודייה-הונגרייה קומוניסטית, אשתו של בלה קון (ששמו היה מקודם קוהן - הגרסה ההונגרית-אוסטרית לכהן) המנהיג הקומוניסטי שעמד בראש הרפובליקה הסובייטית ההונגרית בשנת 1919.

## ביוגרפיה
אירן גאל נולדה במשפחה יהודית בורגנית שעסקה רבות בפוליטיקה והתרוששה עד הולדתה. בסיום לימודיה בבית הספר הגבוה לבנות בקולוז'וואר (כיום שמה קלוז'-נאפוקה משנת 1971), למדה בקונסרבטוריון המקומי ועסקה בזמן הזה גם במתן שיעורים פרטיים. היא הופיעה בעיר בקונצרטים מספר פעמים, דרכם זכתה להכרה מסוימת. הנערה, שהייתה פעילה בנושאים חברתיים, האזינה להרצאותיו של מניהרט פלאדי (מקודם: מנחם זילברשטיין) באוניברסיטה, ודעותיה היו הקרובות ביותר לאלה של פרדיננד לסל. היא פגשה את בלה קון (מקודם קוהן-כהן) שהיה עיתונאי בקולוז'וואר בשנת 1912 אצל אחת מחברותיה, ומצאה שותף רוחני מתאים. קון הציג לה את הרעיונות של אוגוסט בבל. למרות הטינה של משפחת גאל, הם התחתנו בשנת 1913. ילדם הראשון (אגנש קון בלידתה כהן) נולדה שנתיים לאחר מכן. לימים היא הפכה לאשתו של אנטל הידאש.

מסוף נובמבר 1918 חיה באופן בלתי חוקי אצל ארנה זיידלר, תחת השם הבדוי אמילה שבשטין. בתקופת הרפובליקה הסובייטית ההונגרית עבדה בקומיסריאט העממי לחינוך ציבורי מאפריל 1919, במחלקה למוזיקה ולתיאטרון בהנהגתה של בלה רייניץ. לאחר נפילת הרפובליקה התגוררה תחילה באוסטריה לאחר מכן באיטליה, ולבסוף נסעה לברית המועצות, שם הצטרפה לבעלה. בשנים 1924–1926 עבדה בארגון "הסיוע האדום הבינלאומי", ובשנים 1926–1937 במכון מרקס-אנגלס-לנין. בעלה נעצר נשפט במשפט ראווה והוצא להורג ב-29 ביולי 1938. היא נכלאה, מאוחר יותר שוחררה וטוהרה מכל אשמה. היא הורשתה לשוב להונגריה רק בשנת 1959 והחלה לכתוב את זכרונותיה.

בתה, אגנש קון, הייתה מתרגמת ואשתו של אנטל הידאש.

## עבודתה העיקרית
* בלה קון (זיכרונות, 1969)

## לקריאה נוספת
* גב' בלה קון (אירן גאל): בלה קון, בודפשט, 1969
* פטר קונוק: אירן גאל (גב' בלה קון: אשת המפלגה = 17 בספטמבר 2012
**Magyar életrajzi lexikon I. (A–K).* Főszerk. Kenyeres Ágnes. Budapest: Akadémiai. 1967. (לקסיקון ביוגרפי הונגרי)
* 

## קישורים חיצוניים

## הערות שוליים

קטגוריה:יהודיות הונגריות
קטגוריה:יהודים הונגרים
קטגוריה:מורים למוזיקה בהונגריה
קטגוריה:מהגרים מהונגריה לברית המועצות
קטגוריה:משפטי ראווה בברית המועצות
קטגוריה:הונגרים שנולדו ב-1890
קטגוריה:הונגריות שנפטרו ב-1974
קטגוריה:הונגרים שנפטרו ב-1974
ג'נסיס GV60

**ג'נסיס GV60** (באנגלית: **Genesis GV60**) היא מכונית חשמלית במרכב קרוסאובר, בעלת חמישה מקומות ישיבה, שמיוצרת על ידי ג'נסיס מוטורס משנת 2021. היא נחשפה ב-19 באוגוסט 2021 והגיעה לישראל ב-12 ביוני 2022. היא הקרוסאובר החשמלית הראשונה של ג'נסיס. פתיחת המכונית ניתנת לראשונה באמצעות מערכת זיהוי פנים.

## עיצוב וטכנולוגיה
היא בנויה על פלטפורמת של קבוצת יונדאי מוטור למכוניות חשמליות, פלטפורמת E-GMP, היא המכונית השלישית שמשתמשת בפלטפורמה הזאת אחרי היונדאי איוניק 5 והקיה EV6. העיצוב החיצוני שלה הוא בעיצוב קופה, מזכיר במעט את רנו ארקנה, פנים המכונית יועד להתחרות באיוניק 5, והיא יותר מפוארת מהאיוניק 5, במקום מראות צד יש מצלמות ומסכים בפנים המכונית המראות את מה שמסריטה המצלמה, ישנו מסך אחד גדול בקוטר 12.3 אינץ' המחבר תחת מסגרת אחת את מסך המגע המציג את המולטימדיה ואת לוח המחוונים הדיגיטלי, כמו באיוניק 5.

## מפרט טכני
* מנוע חשמלי המספק 225 כ"ס ומומנט מרבי של 35.7 קג"מ, סוללת ליתיום-יון בקיבולת 77.4 קוט"ש המאפשרת טווח נסיעה חשמלי של 451 ק"מ.
* שני מנועים חשמליים המספקים יחד 314 כ"ס ומומנט מרבי של 61.7 קג"מ, סוללת ליתיום-יון בקיבולת 77.4 קוט"ש המאפשרת טווח נסיעה חשמלי של 400 ק"מ.
* (דגם ביצועים) שני מנועים חשמליים המספקים 430 כ"ס או 483 כ"ס ומומנט מרבי של 61.7 קג"מ או 71.3 קג"מ, סוללת ליתיום-יון בקיבולת 77.4 קוט"ש המאפשרת טווח נסיעה חשמלי של 368 ק"מ. התאוצה מ-0 ל-100 קמ"ש אורכת 4.0 שניות. לדגם הביצועים מערכת דריפט עם דיפרנציאל אלקטרוני מוגבל החלקה.
### טעינה
את סוללת ה-GV60 ניתן לטעון באמצעות מטען בקיבולת של עד 350 קילוואט, עם מטען זה אורכת טעינת הסוללה מ-10% ל-80% 18 דקות.

חברת WiTricity , המייצרת פתרון מתקדם לטעינה ביתית-אלחוטית, מאשרת כי המוצר שלה יהיה זמין כאבזור סטנדרט ב-GV60. מדובר בפעם הראשונה שהפיצ'ר הזה יהיה זמין רכב בייצור סדרתי. הספק הטעינה האלחוטית יעמוד על 11 קילוואט, עם טעינה שתערוך כמה שעות. הלקוח יתקין את הפד על רצפת החניה והרכב ייטען ללא צורך בשום חיבור.

## גלריה

קובץ:Genesis GV60 Performance JW1 Uyuni White (4).jpg|מבט קדמי
קובץ:Genesis GV60 JW1 Melbourne Grey (3).jpg|מבט אחורי
קובץ:Genesis GV60 JW1 Melbourne Grey (4).jpg|מבט לצד
קובץ:Genesis GV60 Performance JW1 Uyuni White (17).jpg|פנים


## קישורים חיצוניים

* 
* 

## הערות שוליים

GV60
קטגוריה:מכוניות חשמליות
קטגוריה:קרוסאובר
קטגוריה:כלי רכב המיוצרים בקוריאה הדרומית
קטגוריה:דגמי מכוניות שהושקו ב-2021
EmblemHealth

**אמבלם הלת**' (באנגלית: **EmblemHealth**) היא חברה אמריקאית ללא כוונת רווח, המספקת שירותי ביטוח לכ-3 מיליון לקוחות.

המטה הראשי של החברה נמצא בניו יורק, ארצות הברית.

## היסטוריה
החברה הוקמה בשנת 2006 לאחר מיזוג בין איגוד הבריאות הקבוצתי של ניו יורק (Group Health Incorporated) לבין תוכנית ביטוח הבריאות בניו יורק (Health Insurance Plan of Greater).

שני האיגודים האמריקאיים הפכו לחברת ביטוח הבריאות הגדולה ביותר במדינת ניו יורק.

לאחר המיזוג החברה מיתגה את עצמה מחדש תחת השם אמבלם הלת' (EmblemHealth) והצהירה שחברי הדירקטוריון יורכבו מעובדים של שתי החברות. מטה החברה ממקום בבניין ברחוב ווטר 55 במנהטן.

בחודש נובמבר 2012, החלה החברה לספק שירותי בריאות לתושבים נוספים ברבעים הארלם, קמבריה הייטס, קווינס וצ'יינה טאון.

בחודש מאי 2013, מונה פרנק בראנצ'יני (Frank Branchini) למנכ"ל החברה.

בחודש ספטמבר 2015, מונתה קארן איגנני (Karen Ignagni) לתפקיד מנכ"ל החברה.

בתאריך 25 במרץ 2016, אמבלם הלת' על שיתוף פעולה עם חברת נורת'וול הלת' (Northwell Health).

בחודש אפריל 2016, החלה החברה לספק שירותי בריאות לתושבים נוספים בשכונת קראון הייטס.

בחודש מרץ 2020, זכתה החברה בשני פרסי סטיבי בתחום המכירות ושירות הלקוחות במגזר ביטוח הבריאות.

## קישורים חיצוניים

*   
* 
* 

## הערות שוליים

קטגוריה:ארצות הברית: ארגוני בריאות ורפואה
Dale Mami

"**Dale Mami**" הוא סינגל של הזמר הישראלי עומר אדם והזמר הפוארטו ריקני ניקי ג'אם, שיצא לאור ב-19 באוגוסט 2021, על ידי חברות התקליטים P.A.I וסוני מיוזיק לטין. נכון לדצמבר 2025 יש לשיר למעלה מ-13 מיליון צפיות ביוטיוב

## רקע
בינואר 2021 פורסם לראשונה כי אדם נפגש עם ניקי ג'אם באולפן במיאמי על מנת להקליט שיר משותף, כחלק מפיתוח הקריירה הבינלאומית של אדם. בהמשך החודש דלף השיר לאינטרנט. השיר נכתב על ידי אדם וניקי ג'אם יחד עם צמד היוצרים הישראלי דולי ופן, שגם הפיק את השיר יחד עם המפיק הקולומביאני סלואומייק. השיר משלב בתוכו את שפות האם של השניים בהתאמה, עברית וספרדית.

## וידאו קליפ
הווידאו קליפ הנלווה לשיר פורסם לצד הסינגל. הקליפ צולם במיאמי ובוים על ידי הבמאי הקולומביאני "Gusfilm". בקליפ נראים אדם וניקי ג'אם שרים את השיר ברחבת ריקודים כשלצידם רקדניות.

## ביקורות
בפרוגי נכתבה ביקורת חיובית על השיר, בה נכתב כי "השיר לגמרי ממכר ועושה לנו חשק לקפוץ ולרקוד. שיתוף הפעולה שלהם משתלב בצורה מעולה והוא ללא ספק עומד להפוך לאחד הלהיטים הגדולים שכולנו הולכים לשמוע".

## הערות שוליים

קטגוריה:שירי עומר אדם
קטגוריה:שירים שנכתבו על ידי עומר אדם
קטגוריה:שירי ניקי ג'אם
קטגוריה:שירים בעברית
קטגוריה:שירים בספרדית
קטגוריה:שירים מרובי שפות
קטגוריה:שירי פופ לטיניים
קטגוריה:שירים שנכתבו על ידי דולב רם
קטגוריה:שירים שנכתבו על ידי ניקי ג'אם
קטגוריה:שירים שנכתבו על ידי פן חזות
קטגוריה:שירים שהופקו על ידי דולב רם
קטגוריה:שירים שהופקו על ידי פן חזות
קטגוריה:סינגלים בהוצאת סוני מיוזיק
ז'וזף מייסטר

**ז'וזף מייסטר** (בצרפתית: **Joseph Meister**; 21 בפברואר 1876 – 24 ביוני 1940) היה האדם הראשון שחוסן נגד כלבת, טיפול שנעשה על ידי לואי פסטר, ובכך היה לאדם הראשון שטופל בהצלחה בזיהום הקטלני.

## ביוגרפיה
### אירוע החיסון
בשנת 1885, מייסטר בן התשע ננשך קשות על ידי כלב שככל הנראה היה נגוע בכלבת. לאחר שהתייעץ עם אלפרד וולפיאן , ועם ז'אק ז'וזף גראנשה , וקיבל את עזרתם, הסכים לואי פסטר לחסן את הילד בעזרת נוזל שדרה שנלקח מארנבות שמתו מכלבת, בהן השתמש בהצלחה למניעת המחלה אצל כלבים. הטיפול הצליח, והילד לא חלה בכלבת.

### המשך חייו
כבוגר שימש מייסטר כאחראי נכסים במכון פסטר עד מותו בשנת 1940 בגיל 64. ב־24 ביוני 1940, עשרה ימים לאחר כיבוש פריז בידי הצבא הגרמני, במהלך מלחמת העולם השנייה, התאבד מייסטר באמצעות אקדח הגז שלו.

אף על פי שהיא חוזרת ונשנית לעיתים קרובות, הגרסה לפיה התאבדותו נבעה מאי רצונו לאפשר לוורמאכט להיכנס לקריפטה של הפסטרים אינה בת קיימא. במקום זאת, מאמר בכתב עת עכשווי, וכן עדות נכדתו של מייסטר, מצביעים על כך שמחשש לשלום משפחתו ביקש מהם מייסטר לעזוב, בעודו נשאר מאחור כדי להגן על מכון פסטר מפני החיילים הגרמנים. הוא האמין, בטעות, שזה גרם לכך שהם נלכדו על ידי הנאצים. באירוניה טרגית, משפחתו חזרה למכון כמה שעות לאחר שמייסטר שם קץ לחייו.

## תיאורים
את מייסטר גילם דיקי מור  בסרט "סיפורו של לואי פסטר"  מ-1936. סיפור החיסון העלול להיות מסוכן של מייסטר כנגד כלבת (מה שהוכח כזמן קצר לאחר חיסונו של מייסטר כפתרון היחידי באותה תקופה מול לפתח את תסמיני המחלה הקשים והמייסרים עם מוות איטי ובלתי נמנע בדרך כלל בין 3-7 ימים מהופעת התסמינים הקליניים הראשונים) על ידי פסטר הופיע גם בפרק מסדרת הטלוויזיה "Dark Matters: Twisted But True"  ובסדרת הדרמה התיעודית של ה-BBC "Microbes and Men" משנת 1974.

## עדות
ניתן להאזין לדיווח של מייסטר על פגישתו עם פסטר בכתובת https://m.ina.fr/audio/PHD85000080 (ארכיון לאומי בצרפת)

## לקריאה נוספת
* ג'רלד ל' גייסון. *המדע הפרטי של לואי פסטר* (הוצאת אוניברסיטת פרינסטון, 1995) ()
* כלבת בהסכת מינהר הזמן.

## הערות שוליים

קטגוריה:מתאבדים
קטגוריה:כלבת
קטגוריה:צרפתים שנולדו ב-1876
קטגוריה:צרפתים שנפטרו ב-1940
גלובל-אי אונליין

**גלובל-אי אונליין בע"מ**, המוכרת בשמה המקוצר באנגלית, **Global-e**, היא חברה ציבורית ישראלית העוסקת בלוקליזציה של אתרי מסחר אלקטרוני ובמתן שירותי מכירה לאתרים אלה.

## היסטוריה
החברה הוקמה בפברואר 2013 על ידי שלושה מיוצאי בנק הפועלים: אמיר שלכט (מנכ"ל החברה), שחר תמרי (סמנכ”ל תפעול) וניר דבי (סמנכ”ל שיווק). החברה עוסקת בלוקליזציה של אתרי מסחר אלקטרוני, כלומר התאמה של אתר מסחר אלקטרוני ללקוח, מבחינת שפה, מטבע (כולל חישוב שער חליפין, מכס ומיסים נוספים), דרכי תשלום, ועוד. החברה פועלת ביותר ממאה מדינות וביותר מ-25 שפות. שירות מורחב של החברה מטפל בכל הלוגיסטיקה של המכירה, כולל שילוח בינלאומי וטיפול בהחזרות של סחורה. החברה מקיימת שיתוף פעולה עם חברת פייסבוק, לקידום מכירות גלובלי.

בחברה מועסקים כ-1000 עובדים, מתוכם 300 במרכז הפיתוח של החברה בפתח תקווה. מרכז פיתוח נוסף שוכן באטלנטה. לחברה משרדים בלונדון, בניו יורק, בבוורלי הילס, בפריז ובטוקיו.

בנובמבר 2021 רכשה החברה את חברת Flow Commerce האמריקאית תמורת 500 מיליון דולר, מחציתם במזומן ומחציתם במניות גלובל-אי אונליין. החברה הנרכשת מאפשרת הקמה מהירה של אתרי מסחר אלקטרוני.

במאי 2016 גייסה החברה 20 מיליון דולר, שהצטרפו אל 10 מיליון דולר שגויסו קודם לכן. באפריל 2018 גייסה החברה 20 מיליון דולר מאייפקס פרטנרס. ביוני 2020 גייסה החברה 60 מיליון דולר. עם המשקיעים נמנית חברת השילוח DHL. במאי 2021 גייסה החברה 375 מיליון דולר עם הנפקת ניירות הערך שלה בבורסת נאסד"ק לפי שווי של כ-3.6 מיליארד דולר.

## קישורים חיצוניים
* 

## הערות שוליים

קטגוריה:חברות ישראליות
קטגוריה:פתח תקווה: חברות
קטגוריה:חברות ישראליות הנסחרות בנאסד"ק
קטגוריה:חברות מסחר אלקטרוני
קטגוריה:ישראל: חברות שהוקמו ב-2013